**פרוטוקול ישיבת הנהגת הורים** 2

תאריך: 31.12.2018

נוכחים:

**עופר זפרני-מנהל בית הספר**

**יורם מזוז-יו"ר הנהגת ההורים**.

דורית קלודה, ,איתי ברזל, רפאל צוברי, נורית מרחום, מיטל פלה, טובה בן יהודה, אהובה זיסמן, לילייה שמביק, אלי יהודה, אהובה לאונה, משה ביטון, גלית בן שבת, אשר מזוז, ליאת חדיף, ארנון בן הרוש, ליטל ויינברג, שיינה, אודליה סוויסה, אפרת גל.

**\*מיצ"ב –**

מבחני המיצ"ב במקצועות - אנגלית, מתמטיקה, שפה ומדעים לכיתות ה' ו- ח', אמורים להתקיים בשנת הלימודים הבאה.

הדעות לגבי יעילות המיצב הן לכאן ולכאן.

בית הספר מקיים מיצ"ב פנימי במדעים ורואה במבחן הזדמנות לראות את מצב הילדים , חשוב שיהיו תהליכי למידה יסודיים וכן צמצום פערים.

\***חלוקת תעודות**

חלוקת תעודות לתלמידי בית הספר תערך בתאריך 25.01.2019.

**\*הקשר הבן דורי –**

בבית הספר מתקיימת פעילות עם וותיקי צפת ותלמידי כיתה ז' .

היום , נסעו התלמידים יחד עם וותיקי צפת לבית התפוצות, תגובות מאוד חיוביות על יום זה **.**

**\*סדנאות**

בית הספר מקיים סדנאות בנושאים שונים , המטרה העיקרית לחשוף את הילדים לדברים משמעותיים מעבר ללמידה .

להלן חלק מהסדנאות שהתקיימו: סדנת למניעת אלימות, סדנאות בנושא מניעת צריכת אלכוהול, סדנאות בנושא חינוך מיני, סדנאות בנושא הכנה לצה"ל, שיחה עם אמא של דויד אל, שהתאבד בעקבות שיימינג ברשת, סיפור אישי של יגאל סוויסה, אב שבנו התמכר לסמים ונפטר ממנת יתר, הילדים יצאו למכון גמילה מלכישוע .

**\*אייפדים -** מזה מס' שנים מתקיים פרויקט חלוקת אייפדים לכיתות ח', התשלום התפרס לשלש פעימות אחת לשנה כל פעם , נוצר מצב שלמעלה מ50% מההורים הפסיקו לשלם בשנה השנייה ובית הספר נאלץ לספוג את התשלום.

עולות שתי אופציות

1. תשלום חד פעמי של 1000 ₪ בכיתה ח'
2. ב. להפסיק עם שימוש באייפדים

בהצבעה הוחלט בדעת רוב גבייה מראש של כל התשלום סה"כ 1000 ₪ , תצא הודעה מסודרת בעניין כל תלמיד שיש לו קושי כלכלי אמיתי יקבל מכשיר לאחר פנייה מסודרת לעופר.

 האייפד משמש ככלי עזר! הוא לא בא במקום למידה. חשוב לציין כי יש שירות תיקונים לכל האייפדים , השירות איכותי ומקצועי.

**\*תקשורת** –

בביה"ס הותקנו ראוטרים "ירוקים"-ידידותיים לסביבה. המבנה כולו מרושת בהם.

**\*מבחנים לכיתות ט' – טימס ופיזה**  -

מבחנים הנערכים כחלק ממחקר בינלאומי בתחום החינוך, בודקים הישגים לימודיים בתחומי מתמטיקה ומדעים ומושווים ברמה הבינלאומית.

\* **נתיב אקספרס**

בעקבות תלונות של הורים וטענות על מערך ההיסעים הן בקו 22, לנוף כנרת והן בכלל, יצא מכתב למשרד התחבורה ולחברת נתיב אקספרס, צורפו סרטונים על העומס הרב.

 לצערנו מנכל החברה ביטל פגישה, הנושא הועבר לטיפולו של מר שוקי אוחנה , ראש העיר ויצאה הודעה כי הנושא בטיפול ועד שבוע הבא יינתן מענה ראוי ותוספת אוטובוסים לקווים .

\***מתנות למורים**

עופר חשוב שמתנות גדולות זה דבר לא ראוי ומכובד לעובדי ציבור, חשוב לשמור על צניעות, עמימות מילה טובה וברכה מחממות את הלב לא פחות, יחד עם זאת יש הבנה של רצון להוקיר תודה ולכן יוחלט פה על מקסימום גבייה למתנת יום הולדת ולמתנת סוף שנה.

ליום המורה בית הספר מקיים יום מכבד מאוד ולכן אין צורך לקנות מתנות יקרות ערך.

ההחלטה לכיתות ז' – יא' גבייה מההורים

10 ₪ ליום הולדת

10 ₪ לסוף שנה

בכיתות שיש מתרגלת 10 ₪ נוספים.

כיתות יב' גבייה של 50 ₪ למתנת סוף שנה.

\***מסיבת סוף שנה יב'**

אודליה, נורית, מיטל, דורית, רפי יוזמנו לישיבה בנושא אירועי סוף שנה לתלמידי יב'.

\***טלפונים סלולריים**

ע"פ חוק במשרד החינוך אין איסור על שימוש בטלפון אך אסור במהלך השיעור, תלמיד שייתפס ע"י מורה משתמש במכשיר בעת השיעור למורה תהיה זכות להחרים את המכשיר עד סוף היום ובמקרה נוסף להזמין את ההורים.

\* **למידה בתל חי**

למידת חקר מוצלחת מאוד, הילדים נהנים מאוד מתהליך הלמידה.

**\*אישור תקנון**

תקנון זהה לשנה שעברה , הורה בשנתו הראשונה בהנהגת הורים לא יוכל להציע מועמדות לתפקיד יו"ר, הורה שלא מגיע 3 פעמים ברציפות (ללא הצדקה), לא יהיה חבר בהנהגת הורים.

רוב מוחלט לאישור תקנון **.**